CELEX: 32017R1846
Language: bg
Date: 2017-10-12 00:00:00
Title: Регламент за изпълнение (ЕС) 2017/1846 на Комисията от 12 октомври 2017 година за изменение на Регламент за изпълнение (ЕС) 2017/1272 по отношение на бюджетните тавани за 2017 г., приложими към някои схеми за директно подпомагане в Португалия

13.10.2017   
            
            
               BG
            
            
               Официален вестник на Европейския съюз
            
            
               L 264/1
            
         РЕГЛАМЕНТ ЗА ИЗПЪЛНЕНИЕ (ЕС) 2017/1846 НА КОМИСИЯТА
   от 12 октомври 2017 година
   за изменение на Регламент за изпълнение (ЕС) 2017/1272 по отношение на бюджетните тавани за 2017 г., приложими към някои схеми за директно подпомагане в Португалия
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1307/2013 на Европейския парламент и на Съвета от 17 декември 2013 г. за установяване на правила за директни плащания за земеделски стопани по схеми за подпомагане в рамките на общата селскостопанска политика и за отмяна на Регламент (ЕО) № 637/2008 на Съвета и Регламент (ЕО) № 73/2009 на Съвета (1), и по-специално член 22, параграф 1 и член 42, параграф 2 от него,
   като има предвид, че:
   
               (1)
            
            
               С Регламент за изпълнение (ЕС) 2017/1272 на Комисията (2) бяха определени годишни национални тавани за някои схеми за директно плащане през 2017 г.
            
         
               (2)
            
            
               С Регламент за изпълнение (ЕС) 2017/1272 се определя таван за преразпределителното плащане в Португалия в съответствие с решението на Португалия да прилага преразпределително плащане, считано от референтната 2017 година. Впоследствие стана ясно, че при финансовото разпределение, за което има уведомление от Португалия, е пропусната част от предвидените разходи по тази схема. За да се гарантира, че е постигната целта на схемата да се увеличи подпомагането за първите хектари на дадено стопанство, финансовото разпределение за преразпределителното плащане в Португалия за 2017 г. следва да бъде увеличено.
            
         
               (3)
            
            
               Вследствие на това, в съответствие с член 22 от Регламент (ЕС) № 1307/2013, таванът на схемата за основно плащане в Португалия през 2017 г. следва да бъде съответно намален.
            
         
               (4)
            
            
               Поради това Регламент за изпълнение (ЕС) 2017/1272 следва да бъде съответно изменен.
            
         
               (5)
            
            
               Тъй като въведеното с настоящия регламент изменение засяга прилагането на Регламент за изпълнение (ЕС) 2017/1272, който се прилага от 1 януари 2017 г., настоящият регламент следва да се прилага от същата дата.
            
         
               (6)
            
            
               Мерките, предвидени в настоящия регламент, са в съответствие със становището на Комитета за директните плащания,
            
         ПРИЕ НАСТОЯЩИЯ РЕГЛАМЕНТ:
   Член 1
   Изменение на Регламент за изпълнение (ЕС) 2017/1272
   Приложението към Регламент за изпълнение (ЕС) 2017/1272 се изменя, както следва:
   
               1)
            
            
               В точка I вписването за Португалия се заменя със следното:
               
                           „Португалия
                        
                        
                           267 437 “
                        
                     
         
               2)
            
            
               В точка III вписването за Португалия се заменя със следното:
               
                           „Португалия
                        
                        
                           23 050 “
                        
                     
         Член 2
   Влизане в сила и прилагане
   Настоящият регламент влиза в сила в деня след деня на публикуването му в Официален вестник на Европейския съюз.
   
   Той се прилага от 1 януари 2017 г.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 12 октомври 2017 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 347, 20.12.2013 г., стр. 608.
   
      (2)  Регламент за изпълнение (ЕС) 2017/1272 на Комисията от 14 юли 2017 г. за установяване на бюджетни тавани за 2017 г., приложими към някои схеми за директно подпомагане, предвидени в Регламент (ЕС) № 1307/2013 на Европейския парламент и на Съвета (ОВ L 184, 15.7.2017 г., стр. 5).